|

52011PC0704

Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 428/2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare  /* COM/2011/0704 final - 2011/0310 (COD) */

	EXPUNERE DE MOTIVESistemul UE de control al exporturilor de produse cu dublă utilizare, stabilit în Regulamentul (CE) nr. 428/2009[1], necesită o autorizare pentru exportul produselor cu dublă utilizare[2] enumerate în anexa I la regulament. Articolul 9 alineatul (1) din regulament prevede că autorizațiile generale de export ale UE sunt unul dintre cele patru tipuri de autorizații de export disponibile care pot fi utilizate la exportul produselor cu dublă utilizare din UE. Anexa II la Regulamentul (CE) nr. 428/2009 conține autorizațiile generale de export ale UE aflate în vigoare.Actualizările listei de control a UE (anexa I la Regulamentul 428/2009)Deciziile privind controlul exporturilor de produse cu dublă utilizare sunt adoptate prin consens în cadrul regimurilor internaționale de control al exporturilor [Grupul Australia (AG) pentru produsele biologice și chimice; Grupul furnizorilor nucleari (NSG) pentru produse nucleare civile, Regimul de control al tehnologiei rachetelor (MTCR) și Acordul de la Wassenaar (WA) pentru arme convenționale și produse și tehnologii cu dublă utilizare]. Scopul acestor regimuri de control al exporturilor este de a limita riscul utilizării unor produse cu dublă utilizare în scopuri militare și/sau în programe de proliferare. În vederea sporirii eficienței controalelor exporturilor cât mai mult posibil, regimurile internaționale de control al exporturilor reunesc principalii furnizori de produse cu dublă utilizare. Convenind asupra controlului comerțului cu anumite produse, aceștia cooperează eficient pentru a limita riscul de proliferare, garantând în același timp faptul că schimburile comerciale legitime nu sunt împiedicate.Progresul tehnologic în lumea actuală face necesară actualizarea periodică a listei produselor controlate. Deși deciziile privind aceste regimuri internaționale nu sunt obligatorii din punct de vedere juridic, articolul 15 din regulament precizează că: „lista de produse cu dublă utilizare prevăzută în anexa I se actualizează în conformitate cu obligațiile și angajamentele relevante și cu modificările acestora, pe care statele membre le-au acceptat în calitate de membre ale regimurilor internaționale de neproliferare și de control al exporturilor sau prin ratificarea tratatelor internaționale în materie.”În cadrul regimurilor internaționale de control al exporturilor se iau decizii privind lista de control de aproximativ 4 ori pe an. Aceste actualizări trebuie să fie integrate în legislația UE periodic și la timp din cauza aspectelor de securitate și a implicațiilor de ordin comercial. Pe de o parte, o decizie în cadrul regimurilor internaționale de control al exporturilor de a adăuga noi elemente la listele de control presupune ca aceste elemente suplimentare să fie controlate, de asemenea, în mod consecvent la nivelul întregii UE din motive de securitate. Pe de altă parte, o decizie în cadrul regimurilor internaționale de control al exporturilor de a opri controlul anumitor elemente trebuie transpusă în legislația UE în cel mai scurt timp pentru a permite exportatorilor din UE să concureze pe piața mondială.În prezent, actualizările Regulamentului (CE) nr. 428/2009, inclusiv ale anexei I, necesită utilizarea procedurii legislative ordinare. În același timp, având în vedere natura tehnică a acestor modificări și faptul că ele trebuie să fie în conformitate cu deciziile adoptate în cadrul regimurilor internaționale de control al exporturilor, marja de manevră pentru a introduce modificări la modificările convenite în cadrul acestor regimuri este limitată.În consecință, este necesar să se introducă acte delegate pentru a actualiza periodic anexa I la Regulamentul (CE) nr. 428/2009. Această abordare ar permite Comisiei să efectueze actualizările necesare în funcție de nevoi.Modificările necesare la autorizațiile generale de export ale UE (anexa II la Regulamentul (CE) nr. 428/2009)Autorizațiile generale de export ale UE, prevăzute la articolul 9 alineatul (1) și în anexa II la Regulamentul (CE) nr. 428/2009, s-au dovedit a fi instrumente deosebit de eficiente care reduc riscurile legate de exporturile de anumite produse către anumite destinații. Există, de mulți ani, o autorizație generală de export unică (EU001) care permite exporturi facilitate pentru majoritatea produselor controlate către șapte destinații cu risc scăzut (Australia, Canada, Japonia, Noua Zeelandă, Norvegia, Elveția și SUA). Comisia a propus, în decembrie 2008, introducerea a șase noi autorizații generale de export ale UE[3]. La jumătatea anului 2011 s-a ajuns la un acord cu privire la aceste noi autorizații.Conținutul autorizațiilor generale de export ale UE existente și viitoare trebuie să fie monitorizat permanent pentru a se asigura că numai tranzacțiile cu risc scăzut fac obiectul autorizațiilor. Având în vedere ritmul rapid al evenimentelor din întreaga lume, este necesar să se asigure că autorizațiile generale de export ale UE existente pot fi modificate rapid în ceea ce privește destinația și domeniul lor de aplicare, astfel încât schimbările care au loc în lume să poată fi reflectate corespunzător în sistemul UE de control al exporturilor.În consecință, este necesar să se introducă acte delegate pentru a permite Comisiei de a elimina rapid destinații și/sau produse din domeniul de aplicare al autorizațiilor generale de export ale UE existente.Propuneri legislative existente privind controlul exporturilor de produse cu dublă utilizareParlamentul European și Consiliul examinează în prezent două propuneri legislative care vor modifica Regulamentul (CE) nr. 428/2009:1.  Prima propunere (COM (2008) 854) are ca obiect introducerea unor noi autorizații generale de export a UE. Parlamentul European a votat în favoarea propunerii la 27 septembrie 2011. Odată adoptat, prezentul Regulament de modificare va schimba, de asemenea, terminologia utilizată în Regulamentul (CE) nr. 428/2009 (referirile la „Comunitate” vor fi înlocuite, ori de câte ori este posibil, cu cele la „Uniune”).2.  A doua propunere (COM (2010) 509) vizează actualizarea listei de control a UE prin introducerea unor modificări aprobate în cadrul regimurilor internaționale de control al exporturilor în 2009. Parlamentul European a votat în favoarea propunerii la 13 septembrie 2011.Propunerea ComisieiȚinând seama de considerentele de mai sus, este necesar să se modifice Regulamentul (CE) nr. 428/2009.2011/0310 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIde modificare a Regulamentului (CE) nr. 428/2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizarePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 207,având în vedere propunerea Comisiei Europene,după transmiterea proiectului de act legislativ către parlamentele naționale,hotărând în conformitate cu procedura legislativă ordinară,întrucât:3.  Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare[4] prevede ca produsele cu dublă utilizare să fie supuse unui control eficace atunci când sunt exportate din Uniunea Europeană (UE), când tranzitează teritoriul Uniunii sau când sunt livrate către o țară terță, ca rezultat al serviciilor de intermediere prestate de un intermediar rezident sau stabilit în UE.4.  Pentru a permite statelor membre și Uniunii Europene să își respecte angajamentele internaționale, anexa I la Regulamentul (CE) nr. 428/2009 stabilește lista comună a produselor cu dublă utilizare care fac obiectul controalelor în Uniunea Europeană. Deciziile privind produsele supuse controalelor se iau în cadrul Grupului Australia (AG), al Regimului de control al tehnologiilor pentru rachete (MTCR), al Grupului furnizorilor nucleari (NSG), al Acordului de la Wassenaar și al Convenției privind interzicerea armelor chimice (CWC).5.  Articolul 15 din Regulamentul (CE) nr. 428/2009 prevede ca anexa I să fie actualizată în conformitate cu obligațiile și angajamentele relevante și cu orice modificare a acestora din urmă, pe care statele membre le-au acceptat în calitate de membre ale regimurilor internaționale de neproliferare și de control al exporturilor sau prin ratificarea tratatelor internaționale în domeniu.6.  Anexa I la Regulamentul (CE) nr. 428/2009 trebuie actualizată periodic, ca să se asigure respectarea deplină a obligațiilor internaționale de securitate, să se garanteze transparența și să se mențină competitivitatea exportatorilor. Întârzierile în actualizarea listei de control a UE pot avea efecte negative asupra securității și a eforturilor internaționale de neproliferare, precum și asupra modului în care exportatorii din Uniunea Europeană își desfășoară activitățile economice. În același timp, caracterul tehnic al modificărilor și faptul că aceste modificări sunt în conformitate cu deciziile luate în cadrul regimurilor internaționale de control al exporturilor înseamnă că ar trebui utilizată o procedură accelerată pentru a pune în aplicare actualizările necesare în Uniunea Europeană.7.  Articolul 9 alineatul (1) din Regulamentul (CE) nr. 428/2009 prevede că autorizațiile generale de export ale UE sunt unul dintre cele patru tipuri de autorizații de export disponibile în temeiul regulamentului. Astfel de autorizații generale de export permit exportatorilor stabiliți în UE să exporte anumite produse în anumite destinații sub rezerva condițiilor prevăzute în autorizațiile generale.8.  Anexa II la Regulamentul (CE) nr. 428/2009 prevede autorizațiile generale de export ale UE aflate în vigoare în UE. Având în vedere natura acestor autorizații generale de export ale UE, ar putea fi necesar să se elimine anumite destinații și/sau produse din autorizații, în special în cazul în care situația în schimbare arată că tranzacțiile de export facilitate n-ar trebui să mai fie autorizate printr-o autorizație generală de export a UE pentru o anumită destinație și/sau un anumit produs. Eliminarea unei destinații și/sau a unui produs din domeniul de aplicare al unei autorizații generale de export a UE nu ar trebui să împiedice un exportator să depună cerere pentru un alt tip de autorizație de export în conformitate cu dispozițiile corespunzătoare din Regulamentul (CE) nr. 428/2009.9.  Pentru a asigura actualizarea periodică și la timp a listei de control a UE în conformitate cu obligațiile și angajamentele asumate de statele membre în cadrul regimurilor internaționale de control al exporturilor, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegate Comisiei pentru modificarea anexei I la Regulamentul (CE) nr. 428/2009 în conformitate cu articolul 15 din regulament. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți.10.  Pentru a permite o reacție rapidă a UE la circumstanțele în schimbare în ceea ce privește evaluarea sensibilității exporturilor în temeiul autorizațiilor generale de export ale UE, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegate Comisiei pentru modificarea anexei II la Regulamentul (CE) nr. 428/2009 în ceea ce privește eliminarea de destinații și/sau produse din domeniul de aplicare al autorizațiilor generale de export ale UE. Având în vedere că aceste modificări trebuie să fie efectuate numai ca răspuns la un risc potențial mai mare în ceea ce privește exporturile corespunzătoare și că utilizarea continuă a autorizațiilor generale de export pentru aceste exporturi ar putea avea un efect negativ asupra securității Uniunii Europene și a statelor membre ale acesteia, Comisia poate utiliza o procedură de urgență.11.  Atunci când pregătește și elaborează acte delegate, Comisia trebuie să asigure transmiterea simultană, la timp și adecvată a documentelor relevante către Parlamentul European și către Consiliu.12.  Prin urmare, Regulamentul (CE) nr. 428/2009 ar trebui modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 428/2009 se modifică după cum urmează:13.  La articolul 9, următoarele paragrafe se adaugă la sfârșitul alineatului (1):„Comisia este împuternicită să adopte acte delegate în conformitate cu articolul 23a privind eliminarea destinațiilor și produselor din domeniul de aplicare al autorizațiilor generale de export ale UE incluse în anexa II.Atunci când, în cazul unei schimbări semnificative a circumstanțelor în ceea ce privește evaluarea sensibilității exporturilor în temeiul unei autorizații generale de export a UE incluse în anexa II, din motive de extremă urgență este necesară eliminarea unor anumite destinații și/sau produse din domeniul de aplicare al unei autorizații generale de export a UE, actelor delegate adoptate în temeiul prezentului articol li se aplică procedura prevăzută la articolul 23b.”14.  La articolul 15, se adaugă următorul alineat (3):„3. Comisia este împuternicită să adopte acte delegate în conformitate cu articolul 23a privind actualizarea listei de produse cu dublă utilizare prevăzute în anexa I. Actualizarea anexei I se realizează în limitele prevăzute la alineatul (1).”15.  Se inserează următorul articol 23a:„1. Competența de a adopta acte delegate se conferă Comisiei cu respectarea condițiilor stabilite în prezentul articol.2. Delegarea de competențe menționată la articolele 9 alineatul (1) și la articolul 15 alineatul (3) se acordă pentru o perioadă nedeterminată de la data intrării în vigoare a Regulamentului (UE) nr. ../… [prezentul regulament].3. Delegarea de competențe menționată la articolul 9 alineatul (1) și la articolul 15 alineatul (3) poate fi revocată în orice moment de Parlamentul European sau de Consiliu. Decizia de revocare încetează delegarea de competență specificată în respectiva decizie. Aceasta produce efecte începând cu ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității niciunuia dintre actele delegate deja în vigoare.4. De îndată ce adoptă un act delegat, Comisia notifică simultan Parlamentului European și Consiliului acest lucru.5. Un act delegat adoptat în conformitate cu articolul 9 alineatul (1) și cu articolul 15 alineatul (3) intră în vigoare numai în cazul în care nu a fost exprimată nicio obiecție nici din partea Parlamentului European, nici a Consiliului în termen de 2 luni de la notificarea actului respectiv Parlamentului European și Consiliului sau în cazul în care, înainte de expirarea termenului respectiv, Parlamentul European și Consiliul au informat Comisia cu privire la faptul că nu vor formula obiecții. Termenul respectiv se prelungește cu 2 luni la inițiativa Parlamentului European sau a Consiliului.”16.  Se inserează următorul articol 23b:„1. Actele delegate adoptate în temeiul prezentului articol intră în vigoare fără întârziere și se aplică atât timp cât nu se formulează nicio obiecție în conformitate cu alineatul (2). Notificarea unui act delegat Parlamentului European și Consiliului prezintă motivele pentru care s-a folosit procedura de urgență.2. Parlamentul European sau Consiliul pot formula obiecții la un act delegat în conformitate cu procedura menționată la articolul 23a alineatul (5). În acest caz, Comisia abrogă fără întârziere actul, în urma notificării deciziei de a formula obiecții de către Parlamentul European sau Consiliu”.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European, Pentru Consiliu,Preşedintele Preşedintele [1] Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare[2] Produsele cu dublă utilizare sunt definite la articolul 2 alineatul (1) din Regulamentul 428/2009 ca fiind „produse, inclusiv produse software și tehnologii, care pot avea o utilizare atât civilă, cât și militară și includ toate produsele care pot fi utilizate atât în scopuri neexplozive, cât și la fabricarea armelor nucleare sau a altor dispozitive nucleare explozive”.[3] COM(2008) 854 final.[4] JO L 134, 29.5.2009, p. 1.


title: Propunere de regulament al Parlamentului european şi al Consiliului de modificare a Regulamentului nr. 11 privind eliminarea discriminării în materie de tarife şi condiţii de transport, în aplicarea articolului 79 alineatul (3) din Tratatul de instituire a Comunităţii Economice Europene şi a Regulamentului (CE) nr. 852/2004 al Parlamentului European şi al Consiliului privind igiena produselor alimentare {SEC(2007) 301} {SEC(2007) 302} {SEC(2007) 303} {SEC(2007) 304}

text:
                      COMISIA COMUNITĂŢILOR EUROPENE

                                                        Bruxelles, 6.3.2007
                                                        COM(2007) 90 final

                                                        2007/0037 (COD)

                                           Propunere de

        REGULAMENT AL PARLAMENTULUI EUROPEAN ŞI AL CONSILIULUI

      de modificare a Regulamentului nr. 11 privind eliminarea discriminării în materie de
      tarife şi condiţii de transport, în aplicarea articolului 79 alineatul (3) din Tratatul de
     instituire a Comunităţii Economice Europene şi a Regulamentului (CE) nr. 852/2004 al
          Parlamentului European şi al Consiliului privind igiena produselor alimentare

                                         {SEC(2007) 301}
                                         {SEC(2007) 302}
                                         {SEC(2007) 303}
                                         {SEC(2007) 304}

                                      (prezentată de Comisie)

RO                                                                                RO
 ---pagebreak---                                        EXPUNERE DE MOTIVE

     1.       CONTEXTUL PROPUNERII
              • Motivele şi obiectivele propunerii
     O mare parte din legislaţia CE a fost introdusă pentru a corecta eşecurile de piaţă şi pentru a
     asigura un spaţiu de acţiune uniform. Este posibil ca adeseori aceste obiective să nu poată fi
     atinse decât prin impunerea obligaţiilor asupra societăţilor pentru a oferi informaţii şi a
     raporta aplicarea legislaţiei.

     În timp, o parte dintre aceste proceduri au început să consume mai mult timp decât ar fi fost
     necesar, sau au devenit perimate. Aceste poveri administrative inutile obstrucţionează
     activitatea economică şi au un impact negativ asupra competitivităţii întreprinderilor
     europene.

     Comisia se angajează să reducă aceste poveri inutile în cea mai mare măsură posibilă. Acest
     angajament face parte din strategia pentru o legiferare mai bună şi are o importanţă vitală în
     atingerea scopurilor Strategiei de la Lisabona privind creşterea economică şi locurile de
     muncă.

              • Contextul general

     La 14 noiembrie 2006, Comisia a prezentat o revizuire strategică a programului „O mai bună
     legiferare în Uniunea Europeană” (COM(2006) 689), care includea propunerea de reducere a
     poverii administrative a societăţilor cu 25% până în 2012.

     Astfel au fost identificate zece propuneri concrete în cadrul programului rapid de acţiune
     pentru reducerea poverii administrative în UE (COM(2007) 23), bazate pe consultări extinse
     între participanţi şi sugestii din partea experţilor statelor membre şi ai Comisiei. „Acţiunile
     rapide” doresc să reducă semnificativ povara administrativă a societăţilor prin modificări
     minore ale legislaţiei fără a contesta nivelul de protecţie sau obiectivul iniţial al legislaţiei.

     Una dintre aceste propuneri de „acţiuni rapide” se referă la Regulamentul nr. 11 privind
     eliminarea discriminării în materie de tarife şi condiţii de transport, în aplicarea articolului 79
     alineatul (3) din Tratatul de instituire a Comunităţii Economice Europene. Se preconizează
     anularea condiţiilor perimate şi modificarea anumitor condiţii pentru a reduce poverile
     administrative ale societăţilor. Prin articolul 5 s-a impus în special societăţilor de transport
     (precum şi guvernelor statelor membre) să furnizeze informaţii despre taxele, tarifele şi
     condiţiile de transport înainte de 1 iulie 1961. Acest articol poate fi anulat, deoarece
     informaţiile referitoare la condiţiile pe care trebuie să le îndeplinească societăţile de transport
     sunt perimate. Articolul 6 alineatul (1) din regulament impune existenţa unui document de
     transport care să conţină diverse informaţii referitoare la expeditor, natura bunurilor
     transportate, locul de origine şi destinaţia bunurilor, precum şi ruta de transport sau distanţa
     de parcurs, inclusiv punctele de trecere a frontierei, atunci când este cazul. Deoarece aceste
     elemente, ca de exemplu ruta de urmat sau distanţa de parcurs şi după caz, punctele de trecere
     a frontierei nu mai sunt indispensabile pentru atingerea obiectivelor regulamentului, acestea
     pot fi anulate. A treia teză din articolul 6 alineatul (2) din regulament impune transportatorului
     să păstreze o copie care să indice taxele integrale şi finale de transport şi orice alte taxe şi
     orice reduceri sau alţi factori care afectează tarifele şi condiţiile de transport. Această teză
     poate fi anulată deoarece, în prezent, această informaţie este disponibilă în evidenţele

RO                                                   2                                                     RO
 ---pagebreak---      contabile ale transportatorului, astfel încât nu mai este necesar ca transportatorii să
     completeze şi să păstreze un document separat. Articolul 6 alineatul (3) va include o referire
     explicită la scrisorile de trăsură, care sunt foarte bine cunoscute şi sunt adesea utilizate în
     domeniul transportului intern. Această referire îmbunătăţeşte certitudinea juridică a
     societăţilor de transport şi clarifică faptul că aceste scrisori de trăsură, în cazul în care conţin
     toate detaliile menţionate în alineatul 1 al articolului 6, sunt suficiente.

     O altă „acţiune rapidă" se referă la Regulamentul (CE) nr. 852/2004 al Parlamentului
     European şi al Consiliului privind igiena produselor alimentare. Obiectivul este acela de a
     scuti întreprinderile mici din sectorul alimentar, care pot controla igiena alimentară prin
     simpla aplicare a celorlalte cerinţe ale Regulamentului (CE) nr. 852/2004, de obligaţia de
     introducere, aplicare şi menţinere a unei proceduri permanente bazate pe principiile analizei
     risculurilor şi ale punctelor de control decisiv. Această scutire se aplică microîntreprinderilor1
     care vând direct alimente, în special, consumatorului final. Aceste întreprinderi au mai puţin
     de zece angajaţi şi au o cifră anuală de afaceri sau un bilanţ anual total care să nu depăşească
     2 milioane EUR. Prin urmare, scutirea nu se aplică supermarketurilor mari şi francizorilor
     lanţurilor de supermarketuri.

              • Dispoziţiile în vigoare în domeniul prezentei propuneri

     Prevederile existente pe care prezenta propunere doreşte să le modifice sunt articolele 5 şi 6
     din Regulamentul nr. 11 privind eliminarea discriminării în materie de tarife şi condiţii de
     transport, în aplicarea articolului 79 alineatul (3) din Tratatul de instituire a Comunităţii
     Economice Europene şi a Regulamentului (CE) nr. 852/2004 al Parlamentului European şi al
     Consiliului privind igiena produselor alimentare.

     2.       CONSULTAREA PĂRŢILOR INTERESATE ŞI EVALUAREA IMPACTULUI

              • Consultarea părţilor interesate

     Metode de consultare
     În programul de acţiune din 24 ianuarie 2007, Comisia a prezentat zece propuneri concrete de
     „acţiune rapidă”. Aceste propuneri s-au bazat pe consultările cu experţii şi, în special, pe un
     proiect-pilot ce a comparat evaluările de referinţă ale poverii administrative în Republica
     Cehă, Danemarca, Ţările de Jos şi Regatul Unit al Marii Britanii în 2006.
     Una dintre aceste „acţiuni rapide” viza sectorul transportului şi propunea „să se reducă
     anumite obligaţii de furnizare a statisticilor din domeniul transportului". Regulamentul nr. 11
     privind eliminarea discriminării în materie de tarife şi condiţii de transport, în aplicarea
     articolului 79 alineatul (3) din Tratatul de instituire a Comunităţii Economice Europene,
     solicită transportatorilor să deţină un document de transport care să conţină, printre altele,
     distanţe, rute şi puncte de trecere a frontierei.

     1
            Conform sensului recomandării Comisiei 2003/361/EC privind descrierea microîntreprinderilor, a
            întreprinderilor mici şi mijlocii din 6 mai 2003, C(2003) 1422 JO L 124/36.

RO                                                    3                                                      RO
 ---pagebreak---      O altă „acţiune rapidă” referitoare la standardele de igienă a produselor alimentare, propune
     „scutirea întreprinderilor mici de anumite condiţii privind analiza riscurilor şi a punctelor de
     control decisiv (HACCP)”. Articolul 5 al Regulamentului (CE) nr. 852/2004 prevede ca toţi
     agenţii economici din sectorul alimentar să iniţieze, să pună în aplicare şi să menţină o
     procedură bazată pe principiile analizei riscurilor şi a punctelor de control decisiv.

     Rezumatul răspunsurilor

     Experţii şi operatorii industriali din acest domeniu şi-au exprimat îngrijorarea că aceste
     condiţii din 1960 din Regulamentul nr. 11 sunt perimate în raport cu sectorul puternic
     liberalizat al transporturilor. Se consideră că anumite articole sunt învechite, în timp ce altele
     impun societăţilor poveri inutile.

     Reprezentanţii societăţilor mici şi-au exprimat îngrijorarea privind punerea în aplicare
     generală a sistemului de analiză a riscurilor şi a punctelor de control decisiv în toate
     societăţile sectorului alimentar. În ciuda flexibilităţii introduse în regulament, au fost solicitate
     clarificări. Comisia a avut o serie de întâlniri cu experţii statelor membre. În plus, în scopul
     transparenţei, Comisia a încurajat discuţia cu părţile interesate astfel încât să permită
     diverselor părţi socio-economice interesate să îşi exprime opinia. În acest scop, s-a organizat o
     întâlnire cu reprezentanţii producătorilor, ai industriei, ai comerţului şi ai consumatorilor
     pentru a discuta problemele referitoare la punerea în aplicare a procedurilor bazate pe analiza
     riscurilor şi a punctelor de control decisiv şi flexibilitatea analizei riscurilor şi a punctelor de
     control decisiv. Rezultatele acestor discuţii sunt expuse în documentul de orientare aprobat de
     către Comitetul permanent pentru lanţul alimentar şi sănătatea animală şi publicat la adresa:

     http://ec.europa.eu/food/food/biosafety/hygienelegislation/guidance_doc_haccp_en.pdf

     Datorită impactului semnificativ pe care l-ar avea aplicarea strictă a condiţiilor HACCP
     asupra întreprinderilor mici şi mijlocii şi datorită faptului că anumite întreprinderi pot furniza
     acelaşi nivel de protecţie a igienei prin punerea în aplicare a Regulamentului (CE)
     nr. 582/2004, fără a fi nevoie de punerea în aplicare în întregime a procedurilor HACCP şi în
     ciuda unui document de orientare care să explice pe larg măsura în care poate fi aplicată
     flexibilitatea în ceea ce priveşte HACCP, unele întreprinderi au nevoie de o scutire de la
     îndeplinirea tuturor condiţiilor HACCP. Cu toate acestea, trebuie să se ia în considerare faptul
     că scutirea nu trebuie să se aplice societăţilor orientate spre publicul larg. Prin urmare,
     scutirea trebuie să se limiteze la societăţile cu mai puţin de 10 angajaţi care pot fi clasificate
     drept microîntreprinderi în sensul recomandării Comisiei nr. 2003/361/CE din 6 mai 2003
     referitoare la microîntreprinderi, întreprinderi mici şi mijlocii.
              • Evaluarea impactului
     Evaluarea impactului privind Regulamentul nr. 11 ia în considerare două opţiuni:

     Opţiunea 1      Nu există modificări ale politicii.

     Opţiunea 2      Elimină obligativitatea de a furniza informaţii referitoare la rute, distanţe, tarife
     şi alte condiţii de transport şi permite utilizarea scrisorilor de trăsură pentru furnizarea de
     informaţii despre condiţiile rămase referitoare la documentul curent de transport.

     A doua opţiune a fost preferată deoarece reduce poverile administrative inutile, păstrând în
     continuare acelaşi nivel al informaţiilor esenţiale.

RO                                                    4                                                      RO
 ---pagebreak---      Evaluarea impactului privind Regulamentul (CE) nr. 852/2004 ia în considerare trei opţiuni:

     Opţiunea 1     Nu există modificări ale politicii.

     Opţiunea 2     Scutirea anumitor societăţi comerciale de obligativitatea aplicării condiţiilor
     HACCP.

     Opţiunea 3     Eliminarea procedurilor HACCP pentru toate societăţile.

     A doua opţiune a fost preferată deoarece echilibrează balanţa dintre reducerea poverilor
     administrative ale societăţilor, menţinând în acelaşi timp un nivel ridicat al protecţiei
     consumatorilor.

     3.       ELEMENTELE JURIDICE ALE PROPUNERII

              • Rezumatul acţiunii propuse
     Obiectivul acţiunii privind Regulamentul nr. 11 constă în diminuarea poverilor administrative
     pentru societăţile din sectorul transporturilor prin eliminarea cerinţelor perimate legate de
     documentaţia privind ruta de urmat, distanţa de parcurs, punctele de trecere a frontierei etc.
     Acţiunile privind cerinţele HACCP urmăresc introducerea unui amendament la
     Regulamentului (CE) nr. 852/2004 care scuteşte microîntreprinderile de obligaţia de
     introducere, aplicare şi menţinere a uneia sau a mai multor proceduri permanente bazate pe
     principiile HACCP. Această scutire se aplică societăţilor cu mai puţin de zece angajaţi care
     vând alimente, în special, consumatorului final.

              • Temei juridic

     Temeiul juridic pentru acţiunile comunitare în domeniul transporturilor este stabilit în
     articolul 75 din Tratatul de instituire a Comunităţii Europene, iar temeiul juridic pentru
     acţiunile comunitare în domeniul igienei produselor alimentare este stabilit în articolele 95 şi
     152 alineatul (4) litera (b) din Tratatul de instituire a Comunităţii Europene.

              • Principiul subsidiarităţii

     Acţiunile statelor membre nu ar fi suficiente pentru diminuarea poverii administrative în aceste
     domenii, deoarece cerinţele de informare au fost impuse societăţilor din sectorul
     transporturilor şi cel alimentar prin intermediul regulamentelor CE. Prin urmare, se poate
     obţine o reducere numai prin modificarea regulamentelor în cauză la nivelul Uniunii Europene.

     Acţiunile la nivelul Uniunii Europene vor face posibil ca toate societăţile vizate din sectorul
     transporturilor şi cel alimentar să beneficieze de aceste reduceri ale poverii administrative.

     Prin urmare, propunerea respectă principiul subsidiarităţii.

RO                                                   5                                                  RO
 ---pagebreak---              • Principiul proporţionalităţii

     Propunerea respectă principiul proporţionalităţii din următoarele motive.

     Obiectivul reducerii poverilor administrative generate de cerinţele impuse prin Regulamentul
     nr. 11 şi Regulamentul (CE) nr. 852/2004 poate fi atins numai prin modificarea acestor două
     regulamente, fapt care este posibil numai prin intermediul unui instrument juridic obligatoriu
     al CE de acelaşi nivel, respectiv printr-un regulament. Această procedură respectă principiul
     proporţionalităţii din articolul 5 din Tratatul de instituire a Comunităţii Europene.

     Prezenta propunere asigură minimizarea poverilor administrative care afectează societăţile de
     transport şi micile întreprinderi din sectorul alimentar, generate de cerinţele de informare
     cuprinse în Regulamentul nr.11 şi Regulamentul (CE) nr. 852/2004.

             • Alegerea instrumentelor

     Instrumente propuse: Regulament.

     Alte mijloace ar fi inadecvate pentru următoarele motive.

     Obiectivul reducerii poverilor administrative generate de cerinţele impuse prin Regulamentul
     nr. 11 şi Regulamentul (CE) nr. 852/2004 poate fi atins numai prin modificarea acestor două
     regulamente, fapt care este posibil numai prin intermediul unui instrument juridic obligatoriu
     al CE de acelaşi tip şi nivel, respectiv printr-un regulament.

     4.      IMPLICAŢII BUGETARE

     Propunerea nu presupune implicaţii pentru bugetul Comunităţii.

     5.      INFORMAŢII SUPLIMENTARE

             • Simplificare

     Prezenta propunere prevede o simplificare a procedurilor administrative pentru părţile private.
     Procedura administrativă ce trebuie îndeplinită de societăţile din sectorul transporturilor se
     simplifică, în sensul că vor fi eliminate anumite documente care nu sunt absolut
     indispensabile privind ruta de urmat, distanţa de parcurs şi punctele de trecere a frontierei.
     Procedurile administrative pentru întreprinderile mici din sectorul alimentar, care pot controla
     igiena alimentară prin simpla aplicare a celorlalte cerinţe ale Regulamentului (CE) nr.
     852/2004, vor fi simplificate din moment ce microîntreprinderile care vând alimente în special
     consumatorilor vor fi scutite de obligaţia de introducere, aplicare şi menţinere a uneia sau a
     mai multor proceduri permanente bazate pe principiile HACCP.
             • Spaţiul Economic European

     Actul propus prezintă interes pentru Spaţiul Economic European şi şi, prin urmare, ar trebui
     extins la Spaţiul Economic European.

RO                                                  6                                                   RO
 ---pagebreak---                                                             2007/0037 (COD)

                                               Propunere de

            REGULAMENT AL PARLAMENTULUI EUROPEAN ŞI AL CONSILIULUI

          de modificare a Regulamentului nr. 11 privind eliminarea discriminării în materie de
          tarife şi condiţii de transport, în aplicarea articolului 79 alineatul (3) din Tratatul de
         instituire a Comunităţii Economice Europene şi a Regulamentului (CE) nr. 852/2004 al
              Parlamentului European şi al Consiliului privind igiena produselor alimentare

     PARLAMENTUL EUROPEAN ŞI CONSILIUL UNIUNII EUROPENE,

     având în vedere Tratatul de instituire a Comunităţii Europene şi, în special, articolul 75
     alineatul (3), articolul 95 şi articolul 152 alineatul (4) litera (b),

     având în vedere propunerea Comisiei2,

     având în vedere avizul Comitetului Economic şi Social European3,

     având în vedere avizul Comitetului Regiunilor4,

     hotărând în conformitate cu procedura prevăzută la articolul 251 din tratat5,

     întrucât:

     (1)       Politicile comunitare privind o legiferare mai bună, în special Comunicarea Comisiei
               către Consiliu, Parlamentul European, Comitetul Economic şi Social European şi
               Comitetul Regiunilor: „Revizuirea strategică a programului «O mai bună legiferare în
               Uniunea Europeană»”6 şi Comunicarea Comisiei către Consiliu, Parlamentul
               European, Comitetul Economic şi Social European şi Comitetul Regiunilor:
               „Programul de acţiune privind reducerea poverii administrative în Uniunea
               Europeană”7, accentuează importanţa reducerii poverii administrative impusă
               întreprinderilor de legislaţia existentă, ca element crucial pentru îmbunătăţirea
               competitivităţii acestora şi pentru atingerea obiectivelor agendei de la Lisabona.

     2
               JO C […], […], p. […].
     3
               JO C […], […], p. […].
     4
               JO C […], […], p. […].
     5
               JO C […], […], p. […].
     6
               COM(2006) 689.
     7
               COM(2007) 23.

RO                                                   7                                                 RO
 ---pagebreak---      (2)   Normele comunitare impuse conform articolului 75 din Tratatul de instituire a
           Comunităţii Europene în vederea eliminării discriminării privind transportul intern în
           cadrul Comunităţii au fost prevăzute în Regulamentul nr. 118. Cu scopul de a reduce
           poverile administrative ale societăţilor, acest regulament trebuie să fie simplificat prin
           eliminarea cerinţelor perimate şi inutile, în special condiţia de păstrare pe hârtie a unor
           informaţii care, datorită progresului tehnologic, sunt în prezent disponibile în
           evidenţele contabile ale transportatorilor.

     (3)   Articolul 5 alineatul (1) din Regulamentul (CE) nr. 852/20049 prevede ca toţi agenţii
           economici din sectorul alimentar să iniţieze, să pună în aplicare şi să menţină o
           procedură bazată pe principiile analizei riscurilor şi ale punctelor de control decisiv
           (HACCP).

     (4)   Experienţa a demonstrat că la anumite societăţi din sectorul alimentar, igiena
           alimentară poate fi asigurată printr-o aplicare corectă a cerinţelor privind igiena
           alimentară prevăzute de Regulamentul (CE) nr. 852/2004, fără a recurge la sistemul
           HACCP. Societăţile în cauză sunt, în special, întreprinderi mici care îşi vând produsele
           direct consumatorului final, cum ar fi magazinele de panificaţie, măcelăriile,
           magazinele de legume şi fructe, tarabele din piaţă, restaurantele şi barurile, cu statut de
           microîntreprindere în sensul Recomandării Comisiei 2003/361/CE din 6 mai 2003
           privind definiţia microîntreprinderilor, a întreprinderilor mici şi mijlocii10.

     (5)   Prin urmare, este necesar să se stabilească o scutire pentru aceste societăţi de la
           dispoziţiile articolului 5 alineatul (1) din Regulamentul (CE) nr. 852/2004, cu condiţia
           ca acestea să respecte toate celelalte cerinţe ale regulamentului respectiv.

     (6)   Întrucât modificarea Regulamentului (CE) nr. 852/2004 şi a Regulamentului nr. 11 au
           obiectivul comun de a reduce poverile administrative ale societăţilor, fără a afecta
           obiectivul fundamental al acestor regulamente, este necesară o îmbinare a acestor
           modificări într-un singur regulament.

     ADOPTĂ PREZENTUL REGULAMENT:

                                                 Articolul 1

     Regulamentul nr.11 se modifică după cum urmează:

     (1)     Articolul 5 se elimină.

     (2)     Articolul 6 se modifică după cum urmează:

             (a) La alineatul (1), se elimină a cincea şi a şasea liniuţă;

             (b) La alineatul (2), se elimină a treia teză.

     8
           JO P 52, 16.8.1960, p. 1121. Regulament, astfel cum a fost modificat ultima dată prin Regulamentul
           (CEE) nr. 3626/84 (JO L 335, 22.12.1984, p. 4).
     9
           JO L 139, 30.4.2004, p. 1; versiunea corectată din JO L 226, 25.6.2004, p. 3.
     10
           JO L 124, 20.5.2003, p. 36.

RO                                                     8                                                        RO
 ---pagebreak---               (c) Alineatul (3) se înlocuieşte cu următorul text:

              "3. În cazul în care documentele existente, cum ar fi scrisorile de trăsură sau orice alt
              document de transport, oferă toate detaliile menţionate la alineatul (1) şi, împreună
              cu înregistrările şi evidenţele contabile ale transportatorilor, permit o verificare
              integrală a tarifelor şi condiţiilor de transport, astfel încât formele de discriminare
              menţionate la articolul 75 alineatul (1) din tratat să poată fi eliminate sau evitate,
              transportatorii nu vor fi obligaţi să introducă noi documente.”

                                                Articolul 2

     Articolul 5 alineatul (3) din Regulamentul (CE) nr. 852/2004 se completează cu următoarea
     teză:

     „Fără a aduce atingere celorlalte cerinţe ale prezentului regulament, alineatul (1) nu se aplică
     în cazul societăţilor care au statut de microîntreprindere în sensul Recomandării Comisiei
     2003/361/CE din 6 mai 200311 şi a căror activitate constă, în special, în vânzarea directă de
     produse alimentare către consumatorii finali."

                                                Articolul 3

     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

     Pentru Parlamentul European                   Pentru Consiliu
     Preşedintele                                  Preşedintele

     11
            JO L 124, 20.5.2003, p. 36.

RO                                                   9                                                     RO


				|

		52012PC0402

			Propunere de REGULAMENT AL CONSILIULUI de stabilire a posibilităților de pescuit pentru hamsie în Golful Biscaya pentru sezonul de pescuit 2012/2013 /* COM/2012/0402 final - 2012/0194 (NLE) */

			   	EXPUNERE DE MOTIVE
1.           CONTEXTUL PROPUNERII
Regulamentele Consiliului privind
posibilitățile de pescuit adoptate în al doilea semestru al
fiecărui an nu mai includ TAC pentru stocul de hamsie din Golful Biscaya,
din cauza ciclului anual diferit urmat de biologia acestui stoc și a
avizelor științifice pertinente. TAC pentru hamsie trebuie
stabilită în fiecare an în jurul lunii iulie.
Prin Regulamentul (CE) nr. 716/2011
al Consiliului, Consiliul a stabilit TAC pentru exploatarea acestui stoc în
perioada 1 iulie 2011–30 iunie 2012. În prezent trebuie
fixate TAC și alocarea acesteia între statele membre vizate pentru
următoarele 12 luni.
2.           ELEMENTELE JURIDICE ALE PROPUNERII
Având în vedere obiectivele politicii comune
în domeniul pescuitului, stabilite în Regulamentul (CE) nr. 2371/2002 al
Consiliului din 20 decembrie 2002 privind conservarea și exploatarea
durabilă a resurselor piscicole în conformitate cu politica comună în
domeniul pescuitului, posibilitățile de pescuit trebuie stabilite pe
baza avizelor științifice disponibile, luându-se în considerare
aspectele biologice și socioeconomice și garantându-se în
același timp tratamentul echitabil al diferitelor sectoare de pescuit.
În ceea ce privește stocul de hamsie din
Golful Biscaya, avizul Comitetului științific, tehnic și
economic pentru pescuit (CSTEP) din iulie 2012 se bazează pe sezonul de
pescuit care începe la 1 iulie 2011 și se încheie la
30 iunie 2012.
Avizul CSTEP estimează biomasa stocului de
reproducere la aproximativ 68 180 tone. Având în vedere propunerea
Comisiei din 29 iulie 2009 de Regulament de instituire a unui plan pe termen
lung pentru stocul de hamsii din Golful Biscaya și pentru pescăriile
care îl exploatează[1]
și dat fiind că evaluarea impactului aflată la baza propunerii
furnizează cea mai recentă evaluare a impactului deciziilor cu
privire la posibilitățile de pescuit pentru acest stoc, este
oportună stabilirea TAC pentru acest stoc în conformitate cu regula de
exploatare prevăzută în propunere. Prin urmare, pentru sezonul de
pescuit cuprins între 1 iulie 2012 și 30 iunie 2013, TAC trebuie
stabilită la 20 700 tone.
Consiliul este invitat să adopte prezenta
propunere în cel mai scurt timp posibil, pentru a le permite pescarilor să
își planifice activitățile pentru noul sezon de pescuit.
2012/0194 (NLE)
Propunere de
REGULAMENT AL CONSILIULUI
de stabilire a posibilităților de
pescuit pentru hamsie în Golful Biscaya pentru sezonul de pescuit 2012/2013
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)       Consiliului îi revine
obligația de a stabili capturile totale admisibile (TAC) pentru fiecare
resursă halieutică sau grup de resurse halieutice. Posibilitățile
de pescuit trebuie distribuite între statele membre astfel încât să se
asigure fiecărui stat membru o anumită stabilitate a
activităților de pescuit pentru toate stocurile sau grupurile de
stocuri și ținând cont în mod adecvat de obiectivele politicii comune
în domeniul pescuitului stabilite prin Regulamentul (CE) nr. 2371/2002 al
Consiliului din 20 decembrie 2002 privind conservarea și exploatarea
durabilă a resurselor piscicole în conformitate cu politica comună în
domeniul pescuitului[2].
(2)       În scopul gestionării
adecvate a stocului și al simplificării, este oportun ca TAC și
cotele statelor membre pentru stocul de hamsie din Golful Biscaya (subzona ICES
VIII) să fie stabilite pentru un sezon de gestionare cu durata de un an,
de la 1 iulie la 30 iunie anul viitor, și nu pentru o
perioadă de gestionare de un an calendaristic. Activitatea de pescuit
trebuie însă să respecte în continuare dispozițiile generale ale
Regulamentului (UE) nr. 43/2012 al Consiliului[3] în ceea ce privește
condițiile de utilizare a cotelor.
(3)       TAC pentru hamsie în Golful
Biscaya în sezonul de pescuit 2012/2013 trebuie stabilită pe baza avizelor
științifice disponibile, luând în considerare aspectele biologice
și socioeconomice și garantând tratamentul echitabil al diferitelor
sectoare de pescuit.
(4)       Pentru a institui un plan
multianual pentru stocul de hamsie din Golful Biscaya care să acopere
sezonul de pescuit și să definească regula de exploatare care se
aplică stabilirii posibilităților de pescuit, Comisia a
prezentat la 29 iulie 2009 o propunere de Regulament de instituire a unui plan
pe termen lung pentru stocul de hamsie din Golful Biscaya și pentru
pescăriile care îl exploatează. Având în vedere propunerea respectivă
și dat fiind că evaluarea impactului aflată la baza acesteia
furnizează cea mai recentă evaluare a efectelor deciziilor cu privire
la posibilitățile de pescuit pentru stocul de hamsie din Golful
Biscaya, este oportun ca TAC pentru acest stoc să fie stabilită în
consecință. Avizul emis de Comitetul științific, tehnic
și economic pentru pescuit (CSTEP) în iulie 2012 estimează biomasa
stocului de reproducere la aproximativ 68 180 tone. Prin urmare, pentru
sezonul de pescuit cuprins între 1 iulie 2012 și 30 iunie 2013,
TAC trebuie stabilită la 20 700 tone.
(5)       În conformitate cu articolul
2 din Regulamentul (CE) nr. 847/96 al Consiliului din 6 mai 1996
privind introducerea unor condiții suplimentare pentru gestionarea
interanuală a totalurilor admise de captură (TAC) și a cotelor
de pescuit[4],
este necesar să se determine în ce măsură stocul de hamsie din
Golful Biscaya face obiectul măsurilor prevăzute în regulamentul
respectiv.
(6)       Având în vedere începutul
sezonului de pescuit 2012/2013 și în scopul raportării anuale a capturilor,
prezentul regulament trebuie să intre în vigoare imediat și să
se aplice de la 1 iulie 2012,
ADOPTĂ PREZENTUL REGULAMENT:
Articolul 1
Posibilitățile de
pescuit pentru hamsie în Golful Biscaya
1.           Captura totală
admisibilă (TAC) și alocarea ei între statele membre pentru sezonul
de pescuit 1 iulie 2012-30 iunie 2013 pentru stocul de hamsie din
subzona ICES VIII, așa cum este definită în Regulamentul (CE)
nr. 218/2009 al Parlamentului European și al Consiliului din 11
martie 2009 privind comunicarea datelor statistice referitoare la capturile
nominale de către statele membre care practică pescuitul în
Atlanticul de Nord-Est[5],
sunt următoarele (în tone de greutate în viu):
 Specia: || Hamsie Engraulis encrasicolus || Zona ICES: || VIII (ANE/08.)
 Spania || 18 630 ||   || TAC analitică
 Franța || 2 070 ||
 UE || 20 700 ||
   ||   ||
 TAC || 20 700 ||
2.           Alocarea
posibilităților de pescuit stabilită la alineatul (1)
și utilizarea acestora sunt supuse condițiilor prevăzute la
articolele 8, 10 și 13 din Regulamentul (UE) nr. 43/2012.
3.           Se consideră că
stocul menționat la alineatul (1) face obiectul unei TAC analitice în
sensul Regulamentului (CE) nr. 847/96. Se aplică articolul 3
alineatele (2) și (3) și articolul 4 din regulamentul menționat.
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Acesta se aplică de la 1 iulie 2012.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               COM(2009) 399 final.
[2]               JO L 358, 31.12.2002, p. 59.
[3]               JO L 25, 27.1.2012, p. 1.
[4]               JO L 115, 9.5.1996, p. 3.
[5]               JO L 87, 31.3.2009, p. 70.